खंडवा-बीड़ ट्रेन का दो दिन से दूसरा फेरा रद्द
बीड़ | खंडवा-बीड़ शटल ट्रेन के अव्यवस्थित और मनमाने संचालन से क्षेत्र के सैकड़ों यात्री त्रस्त हैं। कोयला रैक के कारण गुरुवार और शुक्रवार को दूसरा फेरा (10 बजे) रद्द करने से सैकड़ों यात्री खंडवा नहीं पहुंच सके। स्कूलों में छुट्टियां होने से कई लोग आना-जाना कर रहे हैं। वे स्टेशन पहुंचकर इंतजार करते हैं, लेकिन बाद में बताया जाता है कि 10 बजे वाला फेरा रद्द कर दिया गया है। इससे उन्हें परेशान होना पड़ रहा है। आसपास के गांवों से आने वाले यात्री और खंडवा अप-डाउन करने वाले विद्यार्थी शिकायत पुस्तिका में भी समस्या लिख चुके हैं लेकिन किसी ने ध्यान नहीं दिया।
जादू से कबूतर और नोट बनाए- मूंदी | नगर में इन दिनों अजमेर (राजस्थान) से एक परिवार आया हुआ है। परिवार के मुखिया ने हाथ की सफाई दिखाते हुए लोगों को जादू दिखाए। उसने एक टोकनी में चप्पल रख कुछ ही देर में तीन कबूतर बना दिए। इसके बाद एक पत्थर हाथ में रख 10-10 रुपए के नोट बना दिए। बच्चों ने तालियां बजाकर खुशी जताई। जादूगर ने इतना ही कहा यह सिर्फ कला है। जादू से नोट बनाता तो पेट भरने के लिए गांव-गांव नहीं भटकना पड़ता।
hin_Deva hin_Deva hin_Deva